《周吴华为刻拙稿先示数篇赋答二首 其一》
明代·卢龙云

十载风尘客，谈诗每避人。喜心宁见猎，寡和觉情亲。

案牍元多暇，宫墙况近邻。羊何欣有托，空自愧阳春。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。